《北山尼寺》
元代·陈阳盈

客中无事强登山，为爱清空压市寰。坏榻火寒茶灶静，古祠香冷石炉閒。

风生春水起龙甲，雨落晴阶点豹斑。松牖不扃人不到，时看巢燕自飞还。

作者简介：阳盈，字子谦，天锡次子。以父荫累官侯官尉，调泉州税课副使，以忧归。至正中，草寇攻州，知州王伯颜檄阳盈率民兵拒敌，奋不顾身，遂陷于贼。伪帅王善胁之使降，阳盈执大义骂贼，遂遇害。事闻，敕赠敦武校尉、安溪县尹，旌其门。